#Kudumbasthan  #Manikandanநடிப்பு பொறுத்தவரை மணிகண்டனுக்கு இது பெரிய லிஃப்ட். குடும்ப செலவுகளை நினைத்து திணறுவது, தனியாக உட்கார்ந்து புலம்புவது, அரிசி, பருப்பு, மூனு முட்டை இருக்கிறது என பெருமூச்சு விடுவது என நம்மை திரையில் பிரதிபலிக்கிறார். இடைவேளை காட்சியில் சிரிக்கவும், க்ளைமாக்ஸில் கலங்கவும் வைக்கிறார். இதற்கு அடுத்ததாக நம்மை கவர்வது, அக்கா கணவராக வரும் குரு சோமசுந்தரம். மாப்பிள்ளையை மட்டம் தட்ட காத்திருப்பது;சீனா கிளம்ப தயாராவது; தன்னுடைய வில்லத்தனத்தை காட்டுவது என அசத்தல். சகோதரியாக வரும் நிவேதிதா சில காட்சிகள் வந்தாலும் மனதில் நிற்கும் படி நிறைவான நடிப்பு. சான்வே, கணவருடன் சண்டையிடும் காட்சி, எங்களுக்கு எல்லாம் மான ரோஷம் இல்லையா எனக் கேட்கும் காட்சிகளில் தனித்து தெரிகிறார். ஆர் சுந்தர்ராஜன், குடசநாடு கனகம், பாலாஜி சக்திவேல், முத்தமிழ், ஜென்சன், பிரசன்னா கச்சிதமான பங்களிப்பை கொடுத்திருக்கிறார்கள்.
#Kudumbasthan #Manikandan